
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απόφαση μεταβολής Διοικητικής και Εκτελεστικής Υπαγω¬ 
γής Σχολής Πολέμου Αεροπορίας (Σ.Π.Α.). 1 

Παράταση της προθεσμίας του άρθρου 80 (παρ. 1 α') του 
ν. 1566/1985 για το τμήμα Οικονομικών Επιστημών 

της ΑΣΟΕΕ. 2 

Ανασύνθεση κεντρικού Αρχαιολογικού Συμβουλίου. 3 


Χαρακτηρισμός ως ιστορικού διατηρητέου μνημείου του με¬ 
ταλλευτικού συγκροτήματος της Γαλλικής Εταιρείας στην 
Καμάριζα Λαυρίου Αττικής, μαζί με τον περιβάλλοντα 

χώρο του. 4 

Κήρυξη του I. Ναού Αγ. Δημητρίου στην Κοινότητα Σκουτα¬ 
ριού του Ν. Λακωνίας, ως ιστορικό διατηρητέον μνημείο. . 5 
Χαρακτηρισμός ως ιστορικού διατηρητέου μνημείου του κτι¬ 
ρίου στην οδό Παπαρηγοπούλου στην Πάτρα ιδιοκτησίας 

Ε. Διονυσόπουλου. 6 

Χαρακτηρισμός ως έργου τέχνης του αρχοντικού Τριανταφύλ- 
λου - Σακατζή στον Άγιο Γεώργιο Νηλείας στο Πήλιο. 7 
Είσπραξη διαφοράς τιμής των αποθεμάτων πετρελαιοειδών 
καυσίμων που βρίσκονται στις εγκαταστάσεις των εται¬ 
ρειών εμπορίας και διανομής πετρ/δών ή εν πλω φορτίων. 8 

Παράταση ισχύος της από α) 9.3.82 ΣΣΕ για τους όρους 
αμοιβής και εργασίας εκτάκτου προσωπικού ΕΡΤ β) της 
από 26.11.84 ΣΣΕ προσωπικού ΕΡΤ-1 γ) της από 29. 


4.85 ΣΣΕ προσωπικού ΕΡΤ-1. 9 

Κήρυξη υποχρεωτικής της 1 /87 αποφάσεως του ΔΔΔΔ Αθη¬ 
νών που αφορά τους όρους αμοιβής και εργασίας των 

ξενοδοχοϋπαλλήλων όλης της χώρας.10 

Κήρυξη υποχρεωτικής της 57/86 αποφάσεως του ΠΔΔΔ 
Αθηνών που αφορά τους όρους αμοιβής και εργασίας των 
εργατοτεχνιτών τριών. Ζυθοποιίας παγοποιίας και ψύξεως 

όλης της χώρας.11 

'ροποποίηση της 44/86 Α.Δ. σχετικά με τις τιμές πώλησης 

ορυκτελαίων και λιπαντικών.12 

Ίδρυση τμημάτων Τ.Ε.Κ. (συμπληρωματικής) Σχεδιαστών 
και Λογιστών στα ΚΕΤΕΚ Καλαμακίου & Μοσχάτου 

αντίστοιχα.13 

Ίδρυση τμήματος στο ΚΕΤΕΚ Αλεξανδρούπολης.14 

Ιδρυση τμήματος ΤΕΚ στο ΚΕΤΕΚ Αλεξανδρούπολης. . . 15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Φ. 560/000/ΑΑ 281174 (1) 

Απόφαση μεταβολής Διοικητικής και Εκτελεστικής Υπαγωγής 
Σχολής Πολέμου Αεροπορίας (Σ.Π.Α.). 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

' Εχοντας υπόψη: 

α. Τις διατάξεις του ν. 1354/1983 «Περί Ρυθμίσεως θεμά¬ 
των εκπαιδεύσεως στην Πολεμική Αεροπορία». 

β. Την διάταξη του άρθρου 9 του ν. 1680/1987 με την 
οποία καταργήθηκε η παράγραφος 1 του άρθρου 1 του ν. 
1354/1983 η οποία καθόριζε ότι η ΣΠΑ υπάγεται διοικητικά 
και εκτελεστικά στην ΔΑΕ. 

γ. Την διάταξη της παραγράφου 6 του άρθρου 25 του ν. 
660/1977 «Περί ΥΕΘΑ κ.λπ.», όπως προστέθηκε με το άρθρο 
4 του ν. 1680/1987. 

δ. Την υπ’ αριθμ. 31/14.4.87 απόφαση του Ανωτάτου Αερο¬ 
πορικού Συμβουλίου (ΑΑΣ/Ολομέλειας), αποφασίζουμε: 

Μεταβάλλουμε την διοικητική και εκτελεστική υπαγωγή της 
Σχολής Πολέμου Αεροπορίας (ΣΠΑ) και υπάγουμε αυτή στο 
Γενικό Επιτελείο Αεροπορίας (ΓΕΑ) από τη Διοίκηση Αεροπορι¬ 
κής Εκπαίδευσης (ΔΑΕ). 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 29 Απριλίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ Α ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 
-♦- 

Αριθ. Β1/247 (2) 

Παράταση της προθεσμίας του άρθρου 80 (παρ. 1 α') του ν. 
1566/1985 για το τμήμα Οικονομικών Επιστημών της 

ΑΣΟΕΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

’ Εχοντας υπόψη: 

1. Τις διατάξεις α) της παραγράφου Ια' του άρθρου 80 του 
ν. 1566/1985 (ΦΕΚ 167Α’) και β) της απόφασης του Πρωθυ¬ 
πουργού και του Υπουργού Εθνικής Παιδείας και Θρησκευμάτων 
Η. 1022/1987 «Αρμοδιότητες Υφυπουργών ΥΠΕΠΘ» (ΦΕΚ 

84 Β') και 

2. Τα έγγραφα με αριθμ. 4551/4.11.1986 και 1379/18.3. 
1987 της Ανώτατης Σχολής Οικονομικών και Εμπορικών Επι¬ 
στημών με τα οποία διαπιστώνεται η αδυναμία επανένταξης των 
λεκτόρων του τμήματος Οικονομικών Επιστημών μέσα στην 
προθεσμία που ορίζουν οι διατάξεις της περίπτωσης δ της παρ. 
1 του άρθρου 80 του ν. 1566/1985, αποφασίζουμε: 

Παρατείνεται για ένα (1) έτος από της λήξης της ήτοι μέχρι 
30.9.87 η προθεσμία της παρ. Ια' του άρθρου 80 του ν. 
1566/1985 για το τμήμα Οικονομικών Επιστημών της 
ΑΣΟΕΕ, επειδή δεν έχει ολοκληρωθεί η διαδικασία επανένταξης 
των λεκτόρων του τμήματος τούτου, προκειμένου να ισχύσουν 
ως προς τη συγκρότηση των εκλεκτορικών σωμάτων και ως 
προς τη συμμετοχή των λεκτόρων του τμήματος στα πανεπιστη¬ 
μιακά όργανα του ν. 1268/1982, οι ρυθμίσεις των περιπτώσεων 
β έως και 9 της παρ. 1 του άρθρου 80 του ν. 1566/1985. 

Η απόφαση να δημοσιευθεί στην Εφημερίδα της Κυβέρνησης. 

Αθήνα, 30 Απριλίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 

--- * - 

Αριθ. πρωτ, ΤΠΠΟ/ΓΝΟΣ/17804 (3) 

Ανασύνθεση κεντρικού Αρχαιολογικού Συμβουλίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΟΛΙΤΙΣΜΟΥ 

' Εχοντας υπόψη: 

1. Τις διατάξεις του Ν. 1232/82 «Επαναφορά σε ισχύ τροπο¬ 
ποίηση και συμπλήρωση των διατάξεων του Ν.Δ. 4352/64 και 
άλλες διατάξεις». 

2. Την αριθ. ΔΙΟΔ/Φ7/195/9412/27.10.86 απόφαση του 
Υφυπουργού Προεδρίας της Κυβέρνησης «Παράταση προθεσμίας 
για σύσταση, σύνθεση και ανασύνθεση συλλογικών οργάνων του 
Δημοσίου Τομέα» (ΦΕΚ 815/Β/86). 

3. Την ανάγκη αποδοτικότερης λειτουργίας των συλλογικών 
οργάνων του ΤΠΠΟ, αποφασίζουμε: 

Τροποποιούμε και συμπληρώνουμε την αριθ. Β/72480/29. 
12.83 κανονιστική μας απόφαση «Ανασύνθεση Συμβουλίων και 
Επιτροπών του ΥΠΠΕ και των εποπτευομένων απ’ αυτό Δ.ΐ.» 
(ΦΕΚ 777/Β/83) και καθορίζουμε την σύνθεση του Κεντρικού 
Αρχαιολογικού Συμβουλίου ως εξής: 

α) Ο- Γενικός Γραμματέας του ΥΠΠΟ αναπληρούμενος από 
ανώτερο υπάλληλο του ίδιου Υπουργείου. 

β) Ο Νομικός Σύμβουλος Διοίκησης του ΥΠΠΟ αναπληρού¬ 
μενος από τον Πάρεδρο Διοίκησης του ίδιου Υπουργείου. 

γ) Ένας (1) εκπρόσωπος της Κ.Ε.Δ.Κ.Ε., προτεινόμενος με 
τον αναπληρωτή του από την ΚΕΔΚΕ. 

δ) Ένας (1) αρχαιολόγος, καθηγητής της κλασσικής ή προϊ¬ 
στορικής αρχαιολογίας της Φιλοσοφικής Σχολής αναπληρούμε¬ 
νος από μέλος του διδακτικού επιστημονικού προσωπικού (Δ.Ε. 
Π.) της ίδιας σχολής. 

ε) Ένας αρχιτέκτονας, καθηγητής της Αρχιτεκτονικής Σχο¬ 
λής, αναπληρούμενος από μέλος του Δ.Ε.Π. της ίδιας σχολής. 

στ) Ο Προϊστάμενος της διεύθυνσης προϊστορικών και κλασσι¬ 
κών αρχ/των αναπληρούμενος από αρχαιολόγο κλασσικών αρ¬ 
χ/των με βαθμό Α’. 

ζ) Ο Προϊστάμενος της δ/νσης βυζαντινών και μεταβυζαντι¬ 
νών μνημείων αναπληρούμενος από αρχαιολόγο βυζ. αρχ/των 
με βαθμό Α'. 

η) Ο Προϊστάμενος της δ/νσης αναστήλωσης αρχαίων μνη¬ 
μείων, αναπληρούμενος από αρχιτέκτονα του ΥΠΠΟ. 


θ) Ο Προϊστάμενος της δ/νσης αναστήλωσης βυζαντινών και 
μεταβυζαντινών μνημείων, αναπληρούμενος από αρχιτέκτονα 
του ΥΠΠΟ. 

ι) Ένας (1) αρχιτέκτονας, υπάλληλος του ΥΠΕΧΩΔΕ, οριζό¬ 
μενος με τον αναπληρωτή του από το ΥΠΕΧΩΔΕ. 
ια) Ένας (1) νομικός, αναπληρούμενος από νομικό, 
ιβ) Ένα (1) μέλος, του Δ.Ε.Π. της Φιλοσοφικής Σχολής 
(βυζαντινής αρχαιολογίας) αναπληρούμενος από μέλος του 
Δ.Ε.Π. της ίδιας σχολής και ειδικότητας ή καθηγητής της ιστο¬ 
ρίας της τέχνης. 

ιγ) Ένας (1) αρχαιολόγος κλασσικών αρχ/των αναπληρούμε¬ 
νος από αρχαιολόγο της ίδιας ειδικότητας. 

ιδ) Ένας (1) αρχαιολόγος βυζαντινών αρχ/των αναπληρούμε¬ 
νος από αρχαιολόγο της ίδιας ειδικότητας. 

ιε) Ένας (1) τεχνικός ή γεωλόγος ή γεωφυσικός αναπληρού¬ 
μενος από πρόσωπο της ίδιας ειδικότητας. 

Όταν απουσιάζει, κωλύεται η ελλείπει ο γενικός γραμματέας 
του ΥΠΠΟ, στο συμβούλιο προεδρεύει ο νομικός σύμβουλος του 
ίδιου Υπουργείου. 

Γραμματείς του κεντρικού αρχαιολογικού συμβουλίου ορίζο¬ 
νται με απόφαση του Υπουργού Πολιτισμού, δύο (2) υπάλληλοι 
των κλάδων ΠΕΙ ή ΠΕ2 ή ΠΕ9 του ΥΠΠΟ ή αντιστοίχων 
κλάδων του ταμείου αρχαιολογικών πόρων και απαλλοτριώ¬ 
σεων, αναπληρούμενοι από υπαλλήλους των ίδιων κλάδων. 

Τα καθήκοντα των γραμματέων του ανωτέρω συμβουλίου 
καθορίζονται από τον πρόεδρο του συμβουλίου, ανάλογα και με 
τις αρμοδιότητες αυτού. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Αθήνα, 6 Απριλίου 1987 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

Α. ΚΑΚΛΑΜΑΝΗΣ Α.Μ. ΜΕΡΚΟΥΡΗ 

-♦- 

Αριθ. πρωτ. ΥΠΠΟ/ΑΙΛΑΠ/Γ/577/17559 (4) 

Χαρακτηρισμός ως ιστορικού διατηρητέου μνημείου του μεταλ¬ 
λευτικού συγκροτήματος της Γαλλικής Εταιρείας στην Καμά- 
ριζα Λαυρίου Αττικής, μαζί με τον περιβάλλοντα χώρο του. 

Η ΥΠΟΥΡΓΟΣ ΠΟΛΙΤΙΣΜΟΥ 
' Εχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/26.7.85. 
β) Του άρθρου 52 του Ν. 5351/1932 «Περί Αρχ/των», 
γ) Του ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830». 
δ) Του Π.Δ. 941/77 «Περί Οργανισμού του ΥΠΠΕ». 
ε) Την Υ.Α. με αριθμ. ΥΠΠΟ/ΔΙΟΙΚ/Ο-Ε/Φ09/32530/8. 
8.86 «περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στον Γενικό Γραμματέα, στον 
Ειδικό Γραμματέα του Διοικητικού Τομέα Πολιτιστικής Κληρο¬ 
νομιάς και στους Προϊσταμένους των Δ/νσεων Τμημάτων και 
ί 'ραφείων της Κεντρικής Υπηρεσίας του Υπουργείου Πολιτισμού» 
(ΦΕΚ 548/τ.β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

3. Την από 21.5.86 αίτηση του Χαραλαμπάκη για έγκριση 
κατασκευής πρατηρίου καυσίμων. 

4. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 2/19.2.87, αποφασίζουμε: 

Χαρακτηρίζουμε ως ιστορικά διατηρητέα μνημεία τα κτίρια 
του μεταλλευτικού συγκροτήματος της Γαλλικής Εταιρείας στην 
Καμάριζα Λαυρεωτικής μαζί με τον περιβάλλοντα χώρο τους, 
όπως αυτό οριοθετείται στο συνημμένο τοπογραφικό διάγραμμα 
με τα στοιχεία Α,Β,Γ,Δ,Ε,Ζ,Η,Θ,Ι,Κ,Λ,Μ,Ν,Ξ,Ο,Π,Α το οποίο 
αποτελεί αναπόσπαστο μέρος αυτής της απόφασης, και συγκεκρι¬ 
μένα: 

1. Το μεταλλευτικό φρέαρ Σερπιέρη, βάθους (180) μέτρων, 
με τους δύο ανελκυστήρες και το τροχαλιοστάσιό του. 

2. Το μηχανοστάσιο του φρέατος με ολόκληρο το μηχανισμό 
του. 

3. Το μηχανουργείο εξυπηρέτησης του συγκροτήματος. 

4. Τη γέφυρα μεταφοράς μεταλλεύματος για την άμεση μηχα¬ 
νική του φόρτωση από το φρέαρ, μέσω διοδίων και χοανών, στα 
βαγόνια της διπλής γραμμής μεταφοράς του στο Λαύριο. 

5. Τα γραφεία της Εταιρείας.· 

6. Το σχεδιαστήριο της Εταιρείας. 

7. Τα απομεινάρια αποθηκών, της αποθήκευσης μεταλλεύμα¬ 
τος των εργολάβων εισαγωγής του, της Λαυρεωτικής για το 
φόρτωμά του στο τρένο. 

8. Το σιδερένιο ντεπόζιτο ύδρευσης του τρένου. 

Το μεταλλευτικό αυτό συγκρότημα είναι το πρώτο και μονα¬ 
δικό δείγμα αυτού του είδους βιομηχανικής αρχιτεκτονικής του 
περασμένου αιώνα στην Ελλάδα, και βρίσκεται σε μια περιοχή 
γνωστή από την αρχαιότητα για την εξόρυξη και επιτόπου επε¬ 
ξεργασία του ορυκτού της πλούτου. Ερείπια παρόμοιων κτιρίων 
της αρχαιότητας σώζονται μέχρι σήμερα σε εκτεταμένη περιοχή 
της Λαυρεωτικής. 

Το συγκρότημα είναι σημαντικό αφενός για τη μελέτη της 
βιομηχανικής αρχαιολογίας στην Ελλάδα και αφετέρου γιατί 
αποτελεί συνέχεια και κατάληξη της μακραίωνης ιστορίας της 
μεταλλευτικής στην περιοχή της Λαυρεωτικής. 

Αθήνα, 28 Απριλίου 1987 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 


♦ 


Αριθ. ΤΠΠΘ/ΑΡΧ/Β1/Φ30/50954/1214 (5) 

Κήρυξη του I. Ναού Αγ. Δημητρίου στην Κοινότητα Σκουταριού 
του Ν. Λακωνίας, ως ιστορικό διατηρητέον μνημείο. 

Η ΥΠΟΥΡΓΟΣ ΠΟΛΙΤΙΣΜΟΥ 

’ Εχοντας υπόψη: 

1. Την αριθ. 32530/86 (ΦΕΚ 548/β/12.8.86) για μεταβί¬ 
βαση αρμοδιοτήτων και δικαιώματος υπογραφής «Με εντολή 
Υπουργού» στους Γεν. Γραμματέα, Ειδικό Γραμματέα, Προϊστα¬ 
μένους Δ/νσεων και Τμημάτων του ΥΠΠΟ. 

2. Τις διατάξεις του άρθρου 52 του ΚΝ 5351/32 «Περί Αρ¬ 
χ/των». 

3. Γνωμοδότηση του Τοπικού Συμβουλίου Ανατολικής Πελο- 
ποννήαρυ όπως διατυπώθηκε στην αριθ. 10/19.11.86 συνεδρία 
του, αποφασίζουμε: 

Χαρακτηρίζουμε τον I. Ναό Αγ. Δημητρίου, που βρίσκεται 
στην Κοινότητα Σκουταριού της Επαρχίας Γυθείου Ν. Λακωνίας, 
ως ιστορικό διατηρητέο μνημείο. 

Ο Ναός είναι μονόχωρος με ημικυκλική κόγχη ιερού, όπου 
και διατηρείται τοιχογραφία του 18ου αι. 

Αθήνα, 2 Φεβρουάριου 1987 
Με εντολή Υπουργού 
Ο Ειδικός Γραμματέας · 

ΓΕΩΡΓΙΟΣ ΘΩΜΑΣ 


Αριθ. πρωτ. ΥΠΠΟ/ΔΙΛΑΠ/Γ/13938/820 (6) 

Χαρακτηρισμός ως ιστορικού διατηρητέου μνημείου του κτιρίου 
στην οδό Παπαρηγοπούλου στην Πάτρα ιδιοκτησίας Ε. Διονυ- 
σόπουλου. 

Η ΥΠΟΥΡΓΟΣ ΠΟΛΙΤΙΣΜΟΥ 

’ Εχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/26.7.85. 
β) Του άρθρου 52 του Ν. 5351/1932 «Περί Αρχ/των», 
γ) Του ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830». 
δ) Του Π.Δ. 941/77 «Περί Οργανισμού του ΥΠΠΕ». 
ε) Την Τ.Α. με αριθμ. ΥΠΠΟ/ΔΙΟΙΚ/Ο-Ε/Φ09/32530/8. 
8.86 «περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στον Γενικό Γραμματέα, στον 
Ειδικό Γραμματέα του Διοικητικού Τομέα Πολιτιστικής Κληρο¬ 
νομιάς και στους Προϊσταμένους των Δ/νσεων, Τμημάτων και 
Γ ραφείων της Κεντρικής Υπηρεσίας του Υπουργείου Πολιτισμού» 
(ΦΕΚ 548/τ.β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την κατά πλειοψηφία γνωμοδότηση του Τοπικού Συμβου¬ 
λίου Μνημείων Νοτιοδυτικής Ελλάδας με αριθμό 1/13.3.87, 
αποφασίζουμε: 

Χαρακτηρίζουμε ως ιστορικό διατηρητέο μνημείο, σύμφωνα 
με τις διατάξεις του Ν. 1469/50, που χρειάζεται ειδική κρατική 
προστασία το κτίριο στην οδό Παπαρρηγόπουλου στην Πάτρα, 
ιδιοκτησίας Ε. Διονυσόπουλου, γιατί είναι σημαντικό για τη 
μελέτη της αρχιτεκτονικής της περιοχής και την πολεοδομική 
εξέλιξη του χώρου. 

Το κτίριο είναι διόροφο, λιθόκτιστο και στεγάζεται με κεραμί¬ 
δια. 

Μορφολογικά χαρακτηρίζεται από τη λιτή συμμετρική όψη, 
τα περιμετρικά απλά τραβηχτά κορνιζώματα των (ανοιγμάτων 
το μπαλκόνι του ορόφου με τα φουρούσια και το χυτοσίδηρό 
κιγκλίδωμα κ.α. 


Αθήνα, 29 Απριλίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

- ♦- 

Αριθ. πρωτ. ΥΠΠΟ/ΔΙΛΑΠ/Γ/14388/866 (7) 

Χαρακτηρισμός ως έργου τέχνης του αρχοντικού Τριανταφύλλου 
- Σακατζή στον Άγιο Γεώργιο Νηλείας στο Πήλιο. 

Η ΥΠΟΥΡΓΟΣ ΠΟΛΙΤΙΣΜΟΥ 

’ Εχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/26.7.85. 
β) Του άρθρου 52 του Ν. 5351/1932 «Περί Αρχ/των», 
γ) Του ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830». 
δ) Του Π.Δ. 941/77 «Περί Οργανισμού του ΥΠΠΕ». 
ε) Την Υ.Α. με αριθμ. ΥΠΠΟ/ΔΙΟΙΚ/Ο-Ε/Φ09/32530/8. 
8.86 «περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στον Γενικό Γραμματέα, στον 

Ειδικό Γραμματέα του Διοικητικού Τομέα Πολιτιστικής Κληρο¬ 
νομιάς και στους Προϊσταμένους των Δ/νσεων, Τμημάτων και 
Γραφείων της Κεντρικής Υπηρεσίας του Υπουργείου Πολιτισμού» 
(ΦΕΚ 548/τ.β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Θεσσαλίας με αριθμό 20/20.3.87, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρα¬ 
τική προστασία σύμφωνα με τις διατάξεις του Ν. 1469/50, το 
αρχοντικό Τριανταφύλλου - Σακατζή που βρίσκεται στον Άγιο 
Γεώργιο Νηλείας στο Πήλιο, γιατί αποτελεί αξιόλογο χαρακτηρι¬ 
στικό δείγμα Πηλιορείτικου αρχοντικού και είναι ένα από τα δύο 
που σώζονται σήμερα στο χωριό. 

Το κτίριο είναι τριόροφο, λιθόκτιστο με ξυλοδεσιές ανά τακτά 
διαστήματα και στεγάζεται από ξύλινη στέγη και σχιστολιθικές 
πλάκες. 

Επίσης διατηρεί πολλά στοιχεία από την πυργοειδή αρχιτεκτο¬ 
νική των σπιτιών του Πηλίου. 

Αθήνα, 29 Απριλίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. 9296 (8) 

Είσπραξη διαφοράς τιμής των αποθεμάτων πετρελαιοειδών καυ¬ 
σίμων που βρίσκονται στις εγκαταστάσεις των εταιρειών 
εμπορίας και διανομής πετρ/δών ή εν πλω φορτίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

' Εχοντας υπόψη: 

α) Τις διατάξεις των παραγράφων 2 και 4 του άρθρου 11 
του Νόμου 1571/85 για τη «ρύθμιση θεμάτων πετρελαϊκής 
πολιτικής και εμπορίας πετρ/δών και άλλες διατάξεις» (ΦΕΚ 
192/85 τ.Α·). 

β) Τις διατάξεις του Προεδρικού Διατάγματος 619/85 για 
τη «διαμόρφωση τιμής βάσης των πετρελαιοειδών προϊόντων» 
(ΦΕΚ 227/31.12.85 τ.Α·). 

γ) Τις διατάξεις της παραγράφου 1 του άρθρου 10 του Προε¬ 
δρικού Διατάγματος 437/85, για τον καθορισμό και ανακατα¬ 
νομή των αρμοδιοτήτων των υπουργείων» (ΦΕΚ 157/85 τ.Α'). 

δ) Τις διατάξεις του Προεδρικού Διατάγματος 238/79 για 
του Οργανισμό του Υπουργείου Βιομηχανίας και Ενέργειας» 
(ΦΕΚ 66/79 τ.Α'). 

ε) Την απόφαση του Υπουργού Βιομηχανίας Ενέργειας και 
Τεχνολογίας αριθμός 7635/9.4.87 (ΦΕΚ 196/11.4.87 τ.Β'), 
σχετικά με τον καθορισμό της τιμής βάσης (τιμής διάθεσης από 
τα Διυλιστήρια) ετοίμων πετρελαιοειδών προϊόντων στην εσωτε¬ 
ρική κατανάλωση από τα Διυλιστήρια πετρελαίου που λειτουρ¬ 
γούν στη Χώρα που έχουν δικαίωμα να διαθέτουν προϊόντα στην 
εσωτερική αγορά και το ΤΕΧ της Δ/νσης Οικονομικών θεμάτων 
πετρ/δών του ΥΒΕΤ αριθμός 7740/10.4.87. 

ζ) Το γεγονός ότι: α) Τα αποθέματα καυσίμων στις εγκατα¬ 
στάσεις των εταιρειών εμπορίας και Διανομής πετρ/δών αγορά¬ 
στηκαν από τα Δ/ρια της χώρας σε τιμές που καθορίστηκαν με 
την απόφαση του Υπουργού Βιομηχανίας Ενέργειας και Τεχνο¬ 
λογίας αριθμός 421/9.1.87 (ΦΕΚ 12/12.1.87 τ.Β^) και β) 
οι νέες τιμές που καθορίστηκαν με την απόφαση του Υπουργού 


Βιομηχανίας Ενέργειας και Τεχνολογίας αριθμός 7635/9.4.87 
(ΦΕΚ 196/11.4.87 τ.Β’) είναι μεγαλύτερες από τις προηγού¬ 
μενες και επειδή τις μεγαλύτερες αυτές τιμές θα τις εισπράξουν 
οι εταιρείες από τον καταναλωτή, επιβάλλεται η διαφορά τιμής 
(παλαιάς και νέας) να εισπραχθεί από το Δημόσιο για να μην 
είναι προς όφελος των εταιρειών εμπορίας και διανομής πετρε¬ 
λαιοειδών, αποφασίζουμε: 

Ορίζουμε για τις ποσότητες των πετρελαιοειδών προϊόντων 
που βρέθηκαν στις εγκαταστάσεις των εταιρειών εμπορίας και 
διανομής πετρελαιοειδών ή φορτωμένες επί δεξαμενοπλοίων εν 
πλω κατά την 00,01 της 11.4.87 κατά τα κατωτέρω αντίστοιχα 
οριζόμενα, να εισπραχθούν οι εξής διαφορές τιμών: 


α. Προπάνιο 

0 Μετρ. Τόν. 

Δραχμές 

3.425 

β. Υγραέριο Μίγμα 

» 

3.425 

γ. Βενζίνη υψηλής συμπίεσης 
96 οκτανίων ΜΙΝ (ΡΚΕΜΙ11Μ) 
0,15 γρ. μολύβδου στο λίτρο 
ΜΑΧ 

Το χιλιόλιτρο 

2.222 

δ. Βενζίνη υψηλής συμπίεσης 96 
οκτανίων ΜΙΝ (ΡΚΕΜΙ11Μ) 
0,40 γρ. Μολύβδου στο λίτρο 
ΜΑΧ 

» 

2.224 

ε. Βενζίνη κοινή 90 οκτανίων 
ΜΙΝ (ΚΕΟυΕΑΚ) 0,40 γρ. μο¬ 
λύβδου στο λίτρο ΜΑΧ 

» 

2.070 

στ. Φωτιστικό πετρέλαιο 

0 Μετρ. Τόν. 

1.799 

ζ. Πετρέλαιο εσωτερικής 
καύσης (ϋΙΕδΕΕ), με περιεκτι¬ 
κότητα σε θείο ΜΑΧ 0,3% 
κατά βάρος 

Το χιλιόλιτρο 

731 

η. Πετρέλαιο εσωτερικής 
καύσης (ϋΙΕδΕΕ), με περιεκτι¬ 
κότητα σε θείο ΜΑΧ 0,5% 
κατά βάρος 

» 

737 

θ. Πετρέλαιο εξωτερικής καύ¬ 
σης Νο 1 με περιεκτικότητα σε 
θείο ΜΑΧ 0,7% κατά βάρος 

Ο Μετρ. Τόν. 

2.276 

ι. Πετρέλαιο εξωτερικής καύσης 
Νο 1 με περιεκτικότητα σε θείο 
ΜΑΧ 3,5% κατά βάρος 

» 

1.679 

ια. Πετρέλαιο εξωτερικής καύ¬ 
σης Νο 2 με περιεκτικότητα σε 
θείο ΜΑΧ 0,7% κατά βάρος 

» 

2.279 

ιβ. Πετρέλαιο εξωτερικής καύ¬ 
σης Νο 3 με περιεκτικότητα σε 
θείο ΜΑΧ 3,5% κατά βάρος 

» 

1.682 

ιγ. Πετρέλαιο εξωτερικής καύ¬ 
σης Νο 3 με περιεκτικότητα σε 
θείο ΜΑΧ 0,7% κατά βάρος 

» 

2.414 

ιδ. Πετρέλαιο εξωτερικής καύ¬ 
σης Νο 2 με περιεκτικότητα σε 
θείο ΜΑΧ 4% κατά βάρος 

» 

1.759 

ιε. Άσφαλτος Οδοστρωσίας 

» 

1.743 


3. Οι πιο πάνω διαφορές θα εισπραχθούν με την φροντίδα 
των αρμοδίων Τελωνειακών αρχών και θα κατατεθούν στο λογ/- 
σμό μας αριθμός 203 «Ελληνικό Δημόσιο — Λογαριασμός χρη¬ 
ματοδότησης πετρελαιοειδών» που τηρείται στην Τράπεζα της 

Ελλάδας - Τμήμα Σχέσεων με το Δημόσιο - Υπηρεσία Δ' Συ¬ 
ναλλαγών. 

Η απόφαση αυτή ισχύει από 11.4.87. 

Η απόφαση αυτή να δημοσιευθεί στην Εφημερίδα της Κυβέρ¬ 
νησης και να κυρωθεί με Νόμο. 

Αθήνα, 4 Μαΐου 1987 
ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Δ. ΤΣΟΒΟΛΑΣ Α. ΠΕΠΟΝΗΣ 

- ♦ - 

Αριθ. 13645 (9) 

Παράταση ισχύος της από α) 9.3.82 ΣΣΕ για τους όρους αμοι¬ 
βής και εργασίας εκτάκτου προσωπικού ΕΡΤ β) της από 
26.11.84 ΣΣΕ προσωπικού ΕΡΤ-1 γ) της από 29.4.85 ΣΣΕ 
προσωπικού ΕΡΤ-1. 

Ο ΥΠΟΥΡΓΟΣ ΕΡΓΑΣΙΑΣ 
’ Εχοντας υπόψη: 

1. Τις διατάξεις του άρθρου 4 του Ν. 3239/55. 

2. Τη σχετική καταγγελία από 17 Νοεμβρίου 1986 του 
Σωματείου Εικονοληπτών Τηλεοράσεως ΕΡΤ που επιδόθηκε στο 
Υπουργείο Εργασίας την 19.11.86 (αριθμ. πρωτ. 8406/19.11. 
86 ). 

3. Την υπ’ αριθμ. 10270/16.1.87 απόφαση Υπουργού Ερ¬ 
γασίας. 

4. Τη σχετική γνωμοδότηση της Ολομέλειας του Ανωτάτου 
Συμβουλίου Εργασίας, κατά την συνεδρίαση της 22 Απριλίου 
1987, αποφασίζουμε: 

Αναστέλλουμε μέχρι 19 Νοεμβρίου 1987 την επέλευση των 
εννόμων αποτελεσμάτων της καταγγελίας της από α) 9.3.82 
ΣΣΕ για τους όρους αμοιβής και εργασίας εκτάκτου προσωπικού 
ΕΡΤ β) της από 26.11.84 ΣΣΕ προσωπικού ΕΡΤ-1 γ) της από 
29.4.85 ΣΣΕ προσωπικού ΕΡΤ-1. 

Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Αθήνα, 30 Απριλίου 1987 

Ο Υπουργός 

Κ. Π ΑΠ ΑΝ ΑΓΙΩΤΟΥ 

-♦- 

Αριθ. 13194 (10) 

Κήρυξη υποχρεωτικής της 1 /87 αποφάσεως του ΔΔΔΔ Αθηνών 
που αφορά τους όρους αμοιβής και εργασίας των ξενοδοχοϋ- 
παλλήλων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

’ Εχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Την γνωμοδότηση του σύμφωνα με το άρθρο 28 του Ν. 
3239/55 Ανωτάτου Συμβουλίου Εργασίας που έχει ληφθεί 
στη συνεδρίαση αυτού της 14.4.87. 

γ. Την με αριθ. 1/87 απόφαση του ΔΔΔΔ Αθηνών, αποφασί¬ 
ζουμε: 

2. Κηρύσσουμε υποχρεωτική την με αριθ. 1/87 απόφαση 
του ΔΔΔΔ Αθηνών που αφορά τους όρους αμοιβής και εργα¬ 
σίας των ξενοδοχοϋπαλλήλων όλης της χώρας για όλους τους 
εργοδότες και εργαζομένους του κλάδου με επιφύλαξη των 
διατάξεων της από 18.10.85 πράξης Νομοθετικού περιεχο¬ 
μένου περί μέτρων προστασίας της Εθνικής Οικονομίας (ΦΕΚ 
179/Α/18.10.85). 


3. Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 29 Απριλίου 1987 

Ο ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

-♦- 

Αριθ. 13195 (11) 

Κήρυξη υποχρεωτικής της 57/86 αποφάσεως του ΠΔΔΔ Αθη¬ 
νών που αφορά τους όρους αμοιβής και εργασίας των εργατο- 
τεχνιτών τριών Ζυθοποιίας παγοποιίας και ψύξεως όλης της 
χώρας. 

Ο ΥΠΟΥΡΓΟΣ ΕΡΓΑΣΙΑΣ 

’ Εχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Την γνωμοδότηση του σύμφωνα με το άρθρο 28 του Ν. 
3239/55 Ανωτάτου Συμβουλίου Εργασίας που έχει ληφθεί στη 
συνεδρίαση αυτού της 14.4.87. 

γ. Την με αριθ. 57/86 απόφαση του ΠΔΔΔ Αθηνών, αποφασί¬ 
ζουμε: 

2. Κηρύσσουμε υποχρεωτική την με αριθ. 57/86 απόφαση 
του ΠΔΔΔ Αθηνών που αφορά τους όρους αμοιβής και εργασίας 
των εργατοτεχνιτών τριών ζυθοποιίας παγοποιίας και ψύξεως 
όλης της χώρας για όλους τους εργοδότες και εργαζομένους του 
κλάδου με επιφύλαξη των διατάξεων της από 18.10.85 πράξης 
Νομοθετικού περιεχομένου περί μέτρων προστασίας της Εθνικής 
Οικονομίας (ΦΕΚ 179/Α/18.10.85). 

3. Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 29 Απριλίου 1987 

Ο ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

- ♦- 

Αριθ. Α3-550 (12) 

Τροποποίηση της 44/86 Α.Δ. σχετικά με τις τιμές πώλησης 
ορυκτελαίων και λιπαντικών. 

Ο ΥΠΟΥΡΓΟΣ ΕΜΠΟΡΙΟΥ 

' Εχοντας υπόψη: 

1. Τον Ν. 1558/85 «Κυβέρνηση και Κυβερνητικά' Οργανα». 

2. Το Π.Δ. 607/76 «Περί Οργανισμού του Υπουργείου Εμπο¬ 
ρίου, όπως τροποποιήθηκε και συμπληρώθηκε μεταγενέ¬ 
στερα». 

3. Το Ν.Δ. 136/46 «περί κυρώσεως, τροποποιήσεως και 
συμπληρώσεως του, από 10/11.5.46 Ν.Δ. περί Αγοράν. Κώ¬ 
δικα», όπως τροποποιήθηκε και συμπληρώθηκε μεταγενέ¬ 
στερα. 

4. Την με αριθμ. 72/77 ΑΔ, όπως τροποποιήθηκε και συ¬ 
μπληρώθηκε μεταγενέστερα, καθώς και την με αριθμό 44/86 
όμοια. 

5. Σχετικά αιτήματα ενδιαφερομένων, αποφασίζουμε: 

Άρθρο 1 

Η παράγραφος (β) του άρθρου 2 της ΑΔ 44/2.7.86 αντικαθί-, 
σταται ως εξής: 

β) Για προϊόντα εισαγόμενα ποσοστό μικτού κέρδους μέχρι 
30% υπολογιζομένου στο κόστος εισαγωγής μέχρι την αποθήκη 
του εισαγωγέα. 

Άρθρο 2 

Η περίπτωση 3 του άρθρου 46 ε της 72/77 ΑΔ διαμορφώνε¬ 
ται ως κατωτέρω: 

3. «παρασκευασμένο» ή «συσκευασμένο» στην Ελλάδα κατά 
περίπτωση». 

Άρθρο 3 

1. Η με αριθμό 44/86 ΑΔ εξακολουθεί να ισχύει κατά τα 
λοιπά. 

2. Οι παραβάτες της παρούσας που ισχύει σε ολόκληρη τη 
χώρα διώκονται και τιμωρούνται σύμφωνα με τις διατάξεις του 
ισχύοντα Αγορανομικού Κώδικα. 

3. Η παρούσα να δημοσιευθεί στην Εφημερίδα της Κυβέρνη¬ 
σης. 

Αθήνα, 4 Μαΐου 1987 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 

-♦- 

Αριθ. 94344 (13) 

Ίδρυση τμημάτων Τ.Ε.Κ. (συμπληρωματικής) Σχεδιαστών και 
Λογιστών στα ΚΕΤΕΚ Καλαμακίου & Μοσχάτου αντίστοιχα. 
Ο ΔΙΟΙΚΗΤΗΣ ΤΟΤ Ο.Α.Ε.Δ. 

Έχοντας υπόψη: 

1. Τις διατάξεις του 212/69 Ν.Δ. «περί Οργανώσεως και 
Διοικήσεως του ΟΑΕΔ». 

2. Τις διατάξεις του 405/71 Β.Δ. «περί οργανώσεως, συ- 
γκροτήσεως και λειτουργίας των Υπηρεσιών του Ο.Α.Ε.Δ.». 

3. Τις διατάξεις του Ν. 709/77 «περί καθιερώσεως κινήτρων 
επαγγελματικής κατάρτισης εργατικού δυναμικού κ.λπ.», απο¬ 
φασίζουμε: 

Άρθρο 1 

Ιδρύουμε στο ΚΕΤΕΚ Καλαμακίου τμήμα Ταχύρρυθμης 
Επαγγελματικής Κατάρτισης (συμπληρωματικής) «Σχεδια¬ 
στών» και στο ΚΕΤΕΚ Μοσχάτου τμήμα ταχύρρυθμης επαγγελ¬ 
ματικής κατάρτισης (συμπληρωματικής) «Λογιστών». 

Άρθρο 2 

Σκοπός των ιδρυομένων τμημάτων είναι η, με ειδικό πρό¬ 
γραμμα, συμπληρωματική εκπαίδευση των Σχεδιαστών και Λο¬ 
γιστών, ώστε να διευκολυνθεί η απασχόλησή τους στην αγορά ερ¬ 
γασίας. 

Άρθρο 3 

Τα προσόντα των υποψηφίων για εκπαίδευση και η διάρκεια 
της εκπαίδευσης καθορίζονται με βάση τις ισχύουσες διατάξεις. 

Άρθρο 4 

Η εσωτερική λειτουργία και διάρθρωση των ιδρυομένων τμη¬ 
μάτων καθορίζονται με τον Κανονισμό Λειτουργίας Εκπαιδευτι¬ 
κών Μονάδων Ταχύρρυθμης Επαγγελματικής Κατάρτισης. 


Κάθε άλλη λεπτομέρεια αναγκαία για την εκτέλεση της πα¬ 
ρούσας ρυθμίζεται με απόφασή μας. 

Η παρούσα απόφαση να δημοσιευτεί στην Εφημερίδα της 
Κυβέρνησης, σύμφωνα με το 405/71 Β.Δ. (άρθρα 42 & 43). 

Αθήνα, 16 Απριλίου 1987 
Ο Διοικητής 
Τ. ΑΜΑΛΛΟΣ 

-♦- 

Αριθ. 94163 (14) 

Ίδρυση τμήματος στο ΚΕΤΕΚ Αλεξανδρούπολης. 

Ο ΔΙΟΙΚΗΤΗΣ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις του 212/69 Ν.Δ. «περί Οργανώσεως και 
Διοικήσεως του ΟΑΕΔ». 

2. Τις διατάξεις του 405/71 Β.Δ. «περί οργανώσεως, συ- 
γκροτήσεως και λειτουργίας των Υπηρεσιών του Ο.Α.Ε.Δ.». 

3. Τις διατάξεις του Ν. 709/77 «περί καθιερώσεως κινήτρων 
επαγγελματικής κατάρτισης εργατικού δυναμικού κ.λπ.», απο¬ 
φασίζουμε: 

Άρθρο 1 

Ιδρύουμε στο ΚΕΤΕΚ Αλεξανδρούπολης Τμήμα Ταχύρρυθ¬ 
μης Επαγγελματικής Κατάρτισης ηλεκτρολόγων στις ειδικότη¬ 
τες του τεχνίτη συντήρησης ανελκυστήρων και του τεχνίτη επι¬ 
σκευής συντήρησης ηλεκτρικών οικιακών συσκευών. 

Άρθρο 2 

Σκοπός του ιδρυόμενου τμήματος είναι η με ειδικό πρόγραμμα 
συμπληρωματική εκπαίδευση των ηλεκτρολόγων στη συντήρηση 
ανελκυστήρων και στις ηλεκτρικές οικιακές συσκευές. 

Άρθρο 3 

Τα προσόντα των υποψηφίων για εκπαίδευση και η διάρκεια 
της εκπαίδευσης καθορίζονται με βάση τις ισχύουσες διατάξεις. 

Άρθρο 4 

Η εσωτερική λειτουργία και διάρθρωση του ιδρυόμενου τμή¬ 
ματος καθορίζεται με τον Κανονισμό Λειτουργίας Εκπαιδευτικών 
Μονάδων Ταχύρρυθμης Επαγγελματικής Κατάρτισης. 

Κάθε άλλη λεπτομέρεια αναγκαία για την εκτέλεση της πα¬ 
ρούσας ρυθμίζεται με απόφασή μας. 

Η παρούσα απόφαση να δημοσιευτεί στην Εφημερίδα της 
Κυβέρνησης, σύμφωνα με το 405/71 Β.Δ. (άρθρα 42 & 43). 

Αθήνα, 16 Απριλίου 1987 
Ο Διοικητής 
Τ. ΑΜΑΛΛΟΣ 

-♦- 

Αριθ. 94426 (15) 

Ίδρυση τμήματος ΤΕΚ στο ΚΕΤΕΚ Αλεξανδρούπολης. 

Ο ΔΙΟΙΚΗΤΗΣ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις του 212/69 Ν.Δ. «περί Οργανώσεως και 
Διοικήσεως του ΟΑΕΔ». 

2. Τις διατάξεις του 405/71 Β.Δ. «περί οργανώσεως, συ- 
γκροτήσεως και λειτουργίας των Υπηρεσιών του Ο.Α.Ε.Δ.». 

3. Τις διατάξεις του Ν. 709/77 «περί καθιερώσεως κινήτρων 
επαγγελματικής κατάρτισης εργατικού δυναμικού κ.λπ.», απο¬ 
φασίζουμε: 

Άρθρο 1 

Ιδρύουμε στο ΚΕΤΕΚ Αλεξανδρούπολης τμήμα Ταχύρρυθμης 
Επαγγελματικής Κατάρτισης ειδικότητας «προγραμματιστή». 

Άρθρο 2 

Σκοπός του ιδρυόμενου τμήματος είναι η επαγγελματική κα¬ 
τάρτιση του εργατικού δυναμικού της περιοχής με το σύστημα 
της Ταχύρρυθμης Επαγγελματικής κατάρτισης στην ειδικότητα 
του προγραμματιστή ηλεκτρονικών υπολογιστών. 


Άρθρο 3 

Τα προσόντα των υποψηφίων για εκπαίδευση και η διάρκεια 
της εκπαίδευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία του ιδρυόμενου τμήματος καθορίζεται με τον 
Κανονισμό Λειτουργίας Εκπαιδευτικών Μονάδων Τ.Ε.Κ. 

Κάθε άλλη λεπτομέρεια αναγκαία για την εκτέλεση της πα¬ 
ρούσας ρυθμίζεται με απόφασή μας. 

Η παρούσα απόφαση να δημοσιευτεί στην Εφημερίδα της 
Κυβέρνησης, σύμφωνα με το 405/71 Β.Δ. (άρθρα 42 & 43). 

Αθήνα, 21 Απριλίου 1987 
Ο Διοικητής 
Τ. ΑΜΑΛΑΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





